د بەردەوامییا ئیریشێن ئاسمانی یێن دەولەتا ترکیێ ژ بۆ سەر چەکدارێن پەکەکێ د ناڤا ئاخا باشوورێ کوردستانێ دا، ئەڤرۆ ژی بالەفرێن دەولەتا ترکیێ بارەگەھێن چەکدارێن پەکەکێ بۆمبەباران کرن، ئێریش ل چیایێ گارە ھاتییە پێکانین.
ل گۆر چاڤکانیێن پێگەھا دارکا مازی ل باشوورێ کوردستانێ، ئێڤارا ئیرۆ رۆژا پێنجشەمی 19/11/2020ان، ل دەمژمێر 6:00ێ ئێڤارێ بالەفرێن دەولەتا ترکیێ بارەگەهێن پەکەکێ ل گوندێ کاراڤا یێ سەر ب ناحییا چەمانکێ ل چیایێ گارە بۆمبەباران کرنە.
دهێتە زانین کو دوهـی ژی بالەفرێن دەولەتا ترکیێ ل دەمژمێر 4:30 ئێڤاری بارەگەهێن پەکەکێ بۆمبەران کرن دەما کو 2 مووشهك ل بنگەهێن پەکەکێ ل رۆژئاڤایێ ئاقارێ گوندێ بێبادێ یێ سەر ب ناڤچەیا چەمانکێ ل چیایێ گارە دای.
ھەرچەند کو ئێریشێن ئەردی یێن دەولەتا ترکیێ ژ بۆ سەر بنگەھێن پەکەکێ د ناڤا ئاخا ھەرێما کوردستانێ دا ھاتینە راوەستاندن، لێ بەلێ حەتا نھا ئێریشێن ئاسمانی ب رێیا بالەفرێن درۆن و F16 تێن ئەنجام دان و ب ڤێ سەدەمێ زرارەک ھەری مەزن ب باشوورێ کوردستانێ کەفتییە.